REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/314-16

19. decembar 2016. godine

B e o g r a d

**Z A P I S N I K**

**10. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 16. DECEMBRA 2016. GODINE**

Sednica je počela u 9,30 časova.

 Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Mihailo Jokić, Đorđe Komlenski, Žarko Mićin, Miletić Mihajlović, Jovan Palalić, Biljana Pantić Pilja, Balint Pastor i Katarina Rakić.

Sednici je prisustvovala: Stanija Kompirović (zamenik dr Aleksandra Martinovića).

 Sednici nisu prisustvovali članovi Odbora: Vladan Zagrađanin, Nataša Mićić, Dušan Pavlović, Vjerica Radeta, Sreto Perić i Dušan Petrović, niti njihovi zamenici.

 **Petar Petrović** je obavestio članove Odbora da ova sednica, iz tehničkih razloga, neće biti održana u elektronskoj formi, već da će se glasanje obavljati podizanjem ruke i brojanjem.

Predsednik Odbora je predložio, a članovi Odbora, **jednoglasno** utvrdili sledeći

D n e v n i r e d :

1. Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Trsteniku;
2. Razno.

 Pre prelaska na rad po tačkama utvrđenog dnevnog reda, predsedavajući je stavio na glasanje, a članovi odbora su **jednoglasno usvojili** zapisnike sa Pete sednice Odbora za pravosuđe, državnu upravu i lokalnu samoupravu, održane 3. oktobra 2016. godine; Šeste sednice Odbora za pravosuđe, državnu upravu i lokalnu samoupravu, održane 14. novembra 2016. godine; Sedme sednice Odbora za pravosuđe, državnu upravu i lokalnu samoupravu, održane 18. novembra 2016. godine i Osme sednice Odbora za pravosuđe, državnu upravu i lokalnu samoupravu, održane 23. novembra 2016. godine.

**PRVA TAČKA** – Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Trsteniku.

 **Petar Petrović** je obavestio članove Odbora da je Violete Vukmirović uputila Zahtev Narodnoj skupštini za razrešenje funkcije javnog tužioca u Osnovnom javnom tužilaštvu u Trsteniku, na lični zahtev, kao i da je Državno veća tužilaca dostavilo Odluku kojom je utvrđeno da su se ispunili uslovi da Violeti Vukmirović, javnom tužiocu u Osnovnom javnom tužilaštvu u Trsteniku, na osnovu člana 88. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12, 121/12, 101/13, 108/13, 111/14 i 117/14), prestane funkcija javnog tužioca na lični zahtev.

 Kako se niko od članova Odbora nije javio za reč nakon što je otvorena rasprava u vezi sa ovom tačkom dnevnog reda, predsedavajući je predložio, a članovi Odbora su **jednoglasno** odlučili da utvrde Predlog odluke o prestanku funkcije javnog tužioca u Osnovnom javnom tužilaštvu u Trsteniku.

 Odbor je odlučio da Predlog odluke dostavi Narodnoj skupštini, sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika Odbora na sednici Narodne skupštine određen je Petar Petrović, predsednik Odbora.

**DRUGA TAČKA -** Razno.

 **Petar Petrović** je obavestio članove Odbora da će 22. decembar 2016. godine, u Klubu Poslanika, Tolstojeva br. 2, biti predstavljen Izveštaj (br. 4/2016) o sprovođenju akcionog plana za Poglavlje 23i pozvao zainteresovane članove Odbora da prisustvuju navedenom događaju.

Predsedavajućije upoznao članove Odbora sa sadržajem pozivnog pisma i preliminarnim nacrtom programa Interparlamentarne konferencije pod nazivom: Lokalne i regionalne vlasti u regionu proširenja i reginalna politika EU, koja će biti održana 30-31. januara 2017. godine u Evropskom parlamentu u Briselu, kao i da poziv važi za četvoro narodnih poslanika i jednog službenika.

Rekao je da Evropski parlament snosi troškove avio prevoza i hotelskog smeštaja, kao i da je tokom trajanja konferencije obezbeđen prevod sa/na srpski jezik, te da bi delegaciju Narodne skupštine trebalo da čine članovi Odbora za evropske integracije i članovi nadležnih odbora, u ovom slučaju to su Odbor za spoljne poslove, Odbor za pravosuđe, državnu upravu i lokalnu samoupravu i Odbor za privredu, regionalni razvoj, trgovinu, turizam i energetiku.

Predložio je da Odbor za pravosuđe, državnu upravu i lokalnu samoupravu odredi jednog člana Delegacije Narodne skupštine, a kao zainteresovani član se prijavio Žarko Mićin.

Članovi Odbora su **jednoglalsno** odlučili da će Žarko Mićin učestvovati u Delegaciji Narodne skupštine na Interparlamentarnoj konferenciji pod nazivom: Lokalne i regionalne vlasti u regionu proširenja i reginalna politika EU, koja će biti održana 30-31. januara 2017. godine u Evropskom parlamentu u Briselu.

Sednica je završena u 9,45 časova.

SEKRETAR PREDSEDNIK

Sanja Pecelj Petar Petrović